 סימן כח - כיצד מאיימין העדים ואין מקבלין עדות שלא בפני בע''ד. ובו כו סעיפים:
אדם רשאי להחרים בבית הכנסת על כל מי שיודע לו עדות שיבא ויעיד: {הגה: אבל לא יוכל להשביען אלא אם לא יגיד ונשא עונו (תשובת רשב''א סי' תרנ''ח) מיהו אם נראה לב''ד צורך שעה להשביען שיגידו האמת הרשות בידן (ב''י בשם הרא''ש) וע''ל סימן י''ז סעיף ג' ולקמן סי' ע''א סעיף ז' ח' י''א כשנותנים חרם בעדות אף הקרובים צריכים להעיד (מרדכי ריש פ' שבועת העדות) ואפי' בעל דבר בעצמו צריך להעיד (טור סי' ע''ז) ויש חולקין (תשו' הרשב''א סי' תרכ''ז ותשו' הרא''ש סי' כ') וכן עיקר וע' בי''ד סי' רל''ב מלך שצוה לתת חרס בעדות:}